Una Nwajei

Una Obiose Kriston Nwajei er en nigeriansk-engelsk fotballspiller som spiller på Amazon Grimstad. 

Nwajei ble født den 17. mars 1977 i Nigeria.[side 39, «Social and Cultural Diversity in a Sporting World» Av Chris Hallinan og Steven Jackson Hun kom relativt tidlig til England, der hun reagerte på at hun ikke fikk spille fotball på skolen eller i klubbøyemed.Nwajeis hjemmeside  – En gjengivelse av artikkel i Headway magazine, et magasin for elever ved 
Southampton Solent University] Nwajei beholdt imidlertid fotballinteressen, og valgte visstnok universitet, Southampton Solent University, på grunn av at det eneste laget i Sør-England som spilte i den øverste divisjonen, Southampton Saints WFC, lå i nærheten. Nwajei tok utdannelse i Business and Information Technology ved universitetet i 2002.Samme sted

I januar 2002, i sitt siste år i utdannelsen, debuterte hun på det engelske landslaget..BBCs hjemmeside Etter fullført utdannelse flyttet hun til London og Fulham Ladies. I Fulham vant Nwajei trippelseier i sin første og eneste sesong som profesjonell fotballspiller. Etter at Fulham ble omgjort til en halvprofesjonell klubb, dro Nwajei med lagkameratene Katrine Pedersen, Margunn Haugenes og Kristy Moore (Marianne Pettersen spilte i sesongen før Nwajei) til Norge. Mens Pedersen og Moore dro til Fløya, dro Nwajei og Haugenes til Amazon Grimstad.

Nwajei ble en øyeblikkelig hit i Amazon, og var med på å sikre opprykket i 2005.Råeste spilleren jeg har sett fvn.no I Amazons første sesong i den øverste divisjonen scoret Nwajei 14 mål. Hun ble lagets ubestridte toppscorer, og endte på fjerdeplass blant Toppseriens toppscorere. Nwajei ble noe klosset trukket inn i en sak mot Amazon Grimstad samme år, da laget sparket trener og fire spillere. Det ble spekulert i om Roald Eriksen, daværemde styreformann, hadde for mange roller, der én av dem er at han var sponsor for Nwajei. Da Nwajei jobbet på et rørleggerkontor og på et hotell, er det lite trolig at denne historien dreier seg om store pengene.Una er arbeidsnarkoman - Agderposten 23. mai 2006, hentet 9. januar 2010]

Året etter gikk det dårligere både for laget og for Nwajei, og hun scoret bare fem mål, og endte på fjerdeplass i klubben (det var en tredelt førsteplass med seks mål). Imidlertid var hun vesentlig for laget i 2008-sesongen, der hun under den nye treneren Tor Martin Hegrenes scoret 11 mål. På tross av denne innsatsen, var ikke Hegrenes særlig imponert, noe han ga uttrykk for i et intervju med Fædrelandsvennen.Kun én Amazon-spiller med kontrakt

Nwajei fant seg dermed ny arbeidgiver i Team Strømmen, og hun fortsatte å score mange mål, tilsammen 14. Hun opplevde også i 2009 å spille i den norske cupfinalen, men på tross av flere gode sjanser, greide verken hun eller de andre Strømmen-spillerne å score mål, og laget tapte 0-1. Da Hegrenes ble avskjediget av Amazon Grimstad og Una Nwajeis gamletrener Gaute Haugenes (fra Fulham og de to første sesongene i Amazon Grimstad) ble nyansatt, ble Una Nwajei kontaktet av Amazon, og hun takket til slutt ja.Nwajei-retur til Amazon – Agderposten

Meritter
Med Fulham
 Seriemester 2003
 FA-cupmester 2003
 Ligacupmester 2003

Med Amazon:
Opprykk 2005 

Med Team Strømmen
Sølv i cupfinalen 2009

 Referanser 

Kategori:Engelske fotballspillere
Kategori:Fotballspillere for Fulham FC (kvinner)
Kategori:Fotballspillere for Amazon Grimstad FK
Kategori:Fotballspillere for LSK Kvinner
Kategori:Engelske fotballspillere i Norge
Kategori:Nigerianske fotballspillere i Norge